****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

|  |
| --- |
| Apstiprināti ar Kārsavas novada domes 23.04.2015. |
|  sēdes lēmumu Nr. 23(protokols Nr.4) |
|  |

Saistošie noteikumi Nr. 7

**Grozījumi Kārsavas novada domes 2011.gada 23.novembra**

 **saistošajos noteikumos Nr.24**

**“Sadzīves atkritumu apsaimniekošanas noteikumi Kārsavas novadā”**

Izdoti saskaņā ar

Latvijas Republikas likuma “Atkritumu apsaimniekošanas

likums” 8.panta pirmās daļas 3.punktu

un likuma “Par pašvaldībām” 21. pirmās daļas 16.punktu,

43.pantu pirmās daļas 13.punktu

 Izdarīt Kārsavas novada domes 2011.gada 23.novembra saistošajos noteikumos Nr.24 “Sadzīves atkritumu apsaimniekošanas noteikumi Kārsavas novadā” šādus grozījumus:

1. Papildināt saistošo noteikumu II.nodaļas tekstu ar 7.3.punktu šādā redakcijā:

“7.3. **viensētās atkritumu savākšanu nodrošina** - ne retāk kā vienu reizi trijos mēnešos laika periodā no 1.oktobra līdz 31.martam un ne retāk kā vienu reizi mēnesī laika periodā no 1.aprīļa līdz 30.septembrim, atkarībā no noslēgtajiem līgumiem un atkritumu savākšanas biežuma nepieciešamības.”

1. Papildināt saistošo noteikumu II.nodaļas tekstu ar 10.1.punktu šādā redakcijā:

10.1.Atkritumu tvertnes var būt pašvaldības, atkritumu apsaimniekotāja vai arī atkritumu radītāja īpašums. Drīkst lietot tikai atkritumu**apsaimniekotāja marķētos atkritumu maisus vai ar atkritumu apsaimniekotāju saskaņota tipa tvertnes. Maisus atļauts izmantot tikai viensētu īpašniekiem, līdz kuru viensētām nav iespējama atkritumu apsaimniekotāja atkritumu savākšanas automašīnas piekļūšana. Atkritumu apsaimniekotājs un atkritumu radītājs savstarpēji noslēgtajā līgumā vienojas par vietu, kurā atkritumu radītājs novietos atkritumu maisus, lai apsaimniekotājs tos varētu savākt saistošajos noteikumos un līgumā paredzētajā laikā.**”

1. Papildināt saistošo noteikumu VIII.nodaļas tekstu ar 30.1.punktu šādā redakcijā:

“30.1.Amatpersonas un institūcijas, kuras ir tiesīgas sastādīt administratīvo pārkāpumu protokolu par saistošo noteikumu pārkāpšanu:

30.1.1. Kārsavas novada pašvaldības izpilddirektors un pagastu pārvalžu vadītāji;

30.1.2. Kārsavas novada pašvaldības kapitālsabiedrību valdes locekļi;

30.1.3. Kārsavas novada pašvaldības vides aizsardzības speciālists.”

Sēdes vadītāja I.Silicka

****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030 , e-pasts: dome@karsava.lv

**PASKAIDROJUMA RAKSTS**

Kārsavas novada domes 2015. gada 23.aprīļa saistošo noteikumu Nr.7 projektam

Grozījumi Kārsavas novada domes 2011.gada 23.novembra

 saistošajos noteikumos Nr.24

“Sadzīves atkritumu apsaimniekošanas noteikumi Kārsavas novadā”

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Kārsavas novada domes saistošie noteikumi Nr.7 “Grozījumi Kārsavas novada domes 2011.gada 23.novembra saistošajos noteikumos Nr.24 “Sadzīves atkritumu apsaimniekošanas noteikumi Kārsavas novadā”” sagatavoti, lai reglamentētu kārtību, kādā ir atļauta marķēto atkritumu maisu izmantošana novada teritorijā, kā arī lai noteiktu tās amatpersonas, kuras ir tiesīgas sastādīt administratīvo pārkāpumu protokolu par saistošo noteikumu pārkāpšanu. |
| 2. Īss projekta satura izklāsts |  Saistošo noteikumu projekts nosaka kritērijus marķēto atkritumu maisu izmantošanai. Saistošo noteikumu projekta 8.nodaļas 30.1.punktā uzskaitītas amatpersonas un institūcijas, kuras ir tiesīgas sastādīt administratīvo pārkāpumu protokolu par saistošo noteikumu pārkāpšanu. |
| 3. Informācija par plānoto projekta ietekmi uz pašvaldības budžetu | Saistošo noteikumu projekta īstenošana neietekmē pašvaldības budžetu. Lai nodrošinātu to izpildi nav nepieciešams veidot jaunas institūcijas vai radīt jaunas darba vietas. |
| 4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā | Ar Saistošo noteikumu projektu ir noteikta mērķgrupa /viensētu īpašnieki/, uz kuru attiecināms saistošo noteikumu projekta tiesiskais regulējums.  |
| 5. Informācija par administratīvajām procedūrām | Saistošo noteikumu projekts neskar administratīvās procedūras. |
| 6. Informācija par konsultācijām ar privātpersonām | Saistošo noteikumu projekts ievietots mājas lapā www.karsava.lv. |

Sēdes vadītāja I.Silicka